open-index/open-wikipedia-markdown huggingface dataset:
Carnaval

**Carnaval** (Papiamentu: ***karnaval***) ta bin orginalmente for di celebracion catolico cu tambe tin raishi pagano y ta celebr'e tres dia prome cu diaranson di shinishi. Segun e tradicion, e fiesta ta dura di diadomingo te diamars anochi- "Nochi Diamars". Pa meinochi ta cuminsa cuaresma di 40 dia te cu Siman Santo.

## Caribe Hulandes
Tur aña na Aruba, Boneiro i Corsou den temporada prome cu cuaresma ta sali riba caya y baila, hopi biaha den forma di paradanan colorido. Na Sint Maarten ta celebra carnaval pa motibonan comercial den e siman di 30 di april, antes di Dia di Rey. 

### Hulanda Caribense
Carnaval, manera celebra en particular na Boneiru, ta mas conoci pa su paradanan colorido riba caya. E ta wordo celebra di e forma aki tambe na Corsou y Aruba. Carosanan colorido cu bandanan ta para den caya, sigui pa un multitud bailando. Trahenan hopi biaha ta luhoso y hopi colorido.

### Aruba
Na Aruba tin diferente tipo di parada, entre otro parada di blaas (*ballonnenoptocht*), parada di scol, parada di mucha y parada di Noord. Na comienso di temporada tin e parada di flambeu (*fakkel*) y na final e paradanan grandi di San Nicolas y di Oranjestad.

Paradanan special ta e parada di "Jouvert Morning" na San Nicolas, cu ta un parada di manifestacion di hopi entusiasmo di parti di e participantenan bisti cu nan yapon y pidjama. E ta cuminsa cuat’or di mainta y e ta caba ora solo sali. Pues bo mester lanta hopi trempan, p’esey nan ta yam’e ‘pyjama party’. Un otro parada hopi bon conoci ta e ‘Lighting Parade’. E ta tuma luga tanto na San Nicolas como na Oranjestad. E participantenan ta bisti nan disfraz di e parada grandi pero ta decora esakinan cu luz. Ta decora e carosanan tambe cu luz y esaki ta duna un bista espectacular. 

Den tur parada e ultimo grupo di e paradanan ta forma door di bailadonan entusiasma for di den publico. Tur hende cu tin gana di sigui celebra por sigui baila den e grupo aki, conoci como *last lap*. Polis ta esun cu ta dirigi e ultimo grupo menciona aki.

Fuera di parada tin e eventonan musical manera Aruba Caiso & Soca Monarch Festival y Festival di Tumba, cu ta competencianan pa eligi e miho composicion di e temporada carnavalesco.

### Corsou
Na Corsou ta baila carnaval riba ritmo di tumba despues di a eligi anualmente un tumba ganadó como roadmarch durante e Festival di Tumba. Na 2020 a celebra cincuenta aña di carnaval na Corsou. Un percentahe hopi grandi di e comunidad ta celebra esaki. Por reparti carnaval den tres marcha principal, na prome e marcha hubenil, di dos marcha grandi y di tres teenerparade (marcha di hoben) i dos submarcha cu ta marcha di despedida hubenil y marcha di despedida grandi; caminda na final di esakinan ta kima e Momo.

## Galeria

Bonaire karnaval custum Safari 2014-2.jpg|alt=Bonaire karnaval|Carnaval na Boneiro
Paardenparade carnaval Curaçao 2.jpg|Carnaval 2020 na Corsou
Parada 2022-7.jpg|Parada di Lus na Aruba (2022)
West Indische Compagnie

**Geoctroyeerde West-Indische Compagnie** of **West-Indische Compagnie**  (abrevia **WIC**) tawata un compania multinacional cu un structura corporativo cu den siglo 17 y 18 a tuma posicion di monopolio riba comercio y nabegacion den Africa parti zuid di Tropico di Cancer, na America y na e islanan di Lama Atlantico, situa entre e dos meridiano, cerca di Cabo di Bon Speransa (*Kaap de Goede Hoop*) parti extremo oost di Nueva Guinea, a haci negoshi cortico na West-Africa y Sur-America, sin cu e miembronan tawata individualmente responsabel pa e decisionnan di directiva.

Fundadonan di WIC tawata entre otro Reynier Pauw (1564-1636), Willem Usselincx (1567–1647) y Jessé de Forest (1576–1624). Dia 3 di juni 1621 Republica di e Shete Provincia a otorga WIC un concesion pa comercio di monopolio den Caribe Hulandes y e hurisdiccion riba e participacion Hulandes den traficacion di esclavo den Oceano Atlantico, Brasil, Region Caribe y Nort America. Den siglo 17 e compania a bira instrumental den e colonisacion Hulandes riba e continentenan Americano.
Lista di luga na Aruba

E lista di luga na Aruba ta basa ariba e *Geografische Adressen Classificatie Aruba* (GAC) di Bureau Central di Estadistica (CBS).

## Noord / Tanki Leendert

## Oranjestad

## Paradera

## Santa Cruz

## Savaneta

## San Nicolas
Osama bin Laden

**Osama bin Laden** (na arabe: أسامة بن محمد بن عوض بن لادن‎, ʾOsama bin Mohammed bin Awad bin Laden, naci dia 10 di maart 1957 na Riad – fayece dia 2 di mei 2011 na Abbottabad, Pakistan) tawata e fundado di al-Qaeda, responsabel pa e atakenan di 11 di september na Merca y varios atake contra obhetonan civil y militar. E tawata miembro di famia rico Saudita bin Laden.

Osama bin Laden tawata riba un lista di investigacion di FBI di e dies fugitivo y terorista mas busca pa su envolvimento den e atentado terorista na embahada di Merca den 1998.

For di 2001, Bin Laden y su organisacion tawata e meta grandi di e *War on Terror* Mericano. Ta bisa cu e tawata scondi entre e frontera di Afganistan y e asina yama Federal Administracion Tribal Area di Pakistan hunto cu e lidernan di al-Qaeda, sinembargo e tawata scondi den un mansion grandi y luhoso na Abbottabad, Pakistan. 

## Variacion den su nomber
Bin Laden, su nomber tawata frecuentemente fia manera "Osama bin Laden." E FBI y e Central Intelligence Agency (CIA), asina manera otro agencia gubernamental di Merca a uza manera "Usama bin Laden" of "Usama bin Ladin", cu tur dos por wordo abrevia manera "UB." Menos comun ta "Ussamah bin Ladin" y "Oussama ben Laden" den medio di comunicacion den Frances. Otro manera di skirbi ta "binladen" of, uza pa su famia den West "binladin." E ortografia cu "o" y "e" ta bin di un pronunciacion influencia Persa uza den Afganistan, unda bin Laden a pasa hopi aña eynan.

Convencion linguistico Arabe ta wordo referi manera "Osama" of "Osama bin Laden," no "bin Laden" su so, manera "bin Laden" ta un patronimico, no un fam di manera occidental. Den su forma amplia ta nifica "Osama, yiu di Mohammed, yiu di 'Awad, yiu si Laden."

E admiradonan di Bin Laden ta referi na dje bou di diferente pseudonimo y nomber di cariño manera: *Prins / al-Amir, Sheikh, Abu Abdallah, Sheikh al-Mujahid, Sheik Leon, Director*.

## Morto
Dia 2 di mei 2011, Osama bin Laden a wordo mata den un operacion ehecuta pa un ekipo di U.S. Navy SEALs y CIA. Despues di su morto, Ayman al-Zawahiri a tuma over como lider di al-Qaeda.
Herusalem

**Herusalem** ta kapital di Israel. (na hebreo: ירושלים *Jerusjalajim*, na árabe: القدس *al-Quds*) ta un di e binti siudatnan mas bieu na mundu y ku ta kontinuamente poblá. Ta konsiderá Herusalem un siudat sagrado pa e tres religionnan abrahamiko, esta Hudaismo, Kristianismo y Islam. 

## Status
Tantu Israel komo Palestina ta demandá ku Herasalem ta nan kapital. Pa esaki ningun di e dos pais a risibi rekonosimentu internashonal. Mayoria pais ta mantene nan embahada na Tel Aviv.
Status referendum di Corsou 1993

Un **[[Referèndum|referendum]]** politico a wordo teni na Corsou dia 19 di november 1993. E referendum tawata e discusion tocante e asunto di Antias Hulandes, despues di separacion di Aruba na 1986. Mientras mayoria di politico, manera gobierno di Antias Hulandes y e gobiernonan di e islanan a campaña na fabor di separacion di Corsou pa bira un pais den Reino Hulandes, e opcion pa mantene y restructura Antia Hulandes no a bin na fabor. Esaki a resulta e lantamento di un partido nobo, Partido Antiá Restrukturá (PAR). 

E status referendum na 1993 tawata e prome referendum di un serie di tres cu a tuma lugar pa fiha e futuro posicion di Corsou dentro di Reino Hulandes. Dia 8 di april 2005 tabata e di dos referendum y dia 15 di mei 2009 e di tres referendum.

## Resultado

## Mira tambe
* Disolucion di Antia Hulandes
Eritrea

**Eritrea**, ofisialmente **Estado di Eritrea** (na árabe: دولة إرتريا}, *Dawlat Iritriyya*) ta un pais den region ost di kontinente Afrika. E pais tin frontera ku Etiopia pasùit, Sudan den west i Djibouti den sùitost. E zonanan nortost i ost di Eritrea tin un liña di kosta ekstenso kantu di Laman Korá. E nashon tin un área total di aproksimadamente 117.600 km²,  i ta inkluí e archipiélago Dahlak i varios di e Islanan Hanish. Kapital di Eritrea i siudat mas grandi ta Asmara.
Malgrat de Mar

**Malgrat de Mar** ta un munisipio spaño den provinsia di Barcelona, region di Katalunia. E tin un superfisie di 9 km² i un poblashon di 18.596 habitante  (2010). 


File:Location of Malgrat de Mar.png|Malgrat de Mar den mapa di Katalunia


## Link eksterno
* Sitio ofisial di Malgrat de Mar
* Sentro di turismo di Malgrat de Mar
Negoshi propio

**Negoshi propio** òf tambe yamá **Propietario úniko** (na hulandes: *eenmanszaak*) ta un forma hurídiko kaminda solamente un persona ta doño i kompletamente responsabel pa e negoshi. E kompania no ta ser konsiderá komo un persona hurídiko, pero ta wòrdu konsiderá mas bien komo aktividatnan ekonómiko di un persona natural. Legalmente no tin un separashon di e kapital privá i e kapital di e kompania. Esaki ta diferente ora ta papia di un sosiedat privá òf un sosiedat anónimo. 

Un negoshi propio ta haña su eksistensia pa medio di e propietario. Si e propietario bai fayit òf yega na fayesé, e kompania tambe lo por stòp di eksistí. Den tal kaso lo mester buska un susesor, por trata aki di un famia òf un otro hende di afó. Esaki ta nifiká ku kontinuidat di un negoshi ku e forma hurídiko aki ta insierto na término largu. 

E tipo di negoshi aki por wòrdu finansiá dor di e kapital propio di e doño òf un fiansa eksterno. Komo ku ta trata aki di un negoshi propio òf propietario úniko ta nifiká ku e propietario ta responsabel pa e debenan di e negoshi. Tur debe di e kompania ta bira tambe debe personal di e propietario. 

E ganashi di e negoshi ta kai bou di e entrada personal di e propietario. E negoshi no ta paga impuesto riba ganashi, pero e propietario ta paga impuesto riba entrada. 

## Otro formanan hurídiko
* Negoshi propio
* Sosiedat kolektivo
* Sosiedat kolektivo limitá
* Sosiedat kolektivo di pareha
* Sosiedat komanditario
* Sosiedat privá
* Sosiedat anónimo
* Fundashon
* Asosiashon

## Link eksterno
* Stichting BAB
* Servisio di Impuesto di Kòrsou
* Kamara di Komersio Kòrsou
Impuesto riba Ganashi

Inspekshon di Impuesto ta kobra **impuesto riba ganashi** (na Hulandes: *winstbelasting* òf *vennootschapsbelasting*) ora ta trata di formanan hurídiko ku ta traha pa hasi ganashi. Base di e impuesto aki ta, ku por kobra impuesto riba ganashi despues ku a kita tur gastu fihá pa lei, entre otro depresiashon, dedukshon di invershon, regalo (donashon) i pèrdidanan rekompensabel. 

Un sosiedat privá, sosiedat anónimo òf un otro forma hurídiko ku ta dirigí un negoshi, mester paga durante henter eksistensia di e negoshi, impuesto riba e ganashi total di e negoshi. Ta kobra impuesto riba e ganashi pa aña. Ta p’esei anualmente mester fiha ganashi fiskal. Ora ta stipulá ganashi fiskal, mester konta tur ganashi i pèrdidanan di e aña ku nan ta relashoná kuné. Por papia di ganashi solamente ora ku realis’é i por papia di pèrdida den e aña ku nan bira konosí (maske ku tin bes sa realisá nan un aña despues).

## Kontribuyente

Impuesto riba ganashi ta destiná pa pagadónan di impuesto nashonal i internashonal. Pagadónan di impuesto nashonal ta tur forma hurídiko ku ta dirigí un negoshi i ku ta establesé na Kòrsou. Un ehèmpel di esaki ta un sosiedat anónimo. 
Pagadónan di impuesto internashonal ta tur negoshi ku no ta establesé na Kòrsou, pero ku si ta gosa di entradanan for di Kòrsou, por ehèmpel entrada for di hür di propiedat inmóbil. Pa determiná si bo mester kumpli ku impuesto riba ganashi, ta sigui un enumerashon i despues un deskripshon di e formanan hurídiko ku mas ta bin dilanti.

Formanan hurídiko ku ta bini na remarke pa paga impuesto riba ganashi ta:
*Sosiedat anónimo 
*Sosiedat di privá
*Asosiashon 
*Fundashon (p’asina leu ku e ta ehersé un negoshi i no solamente pa atendé e interes di komunidat en general)
*Asosiashon ku personalidat hurídiko, kontal ku ta dirigí un negoshi.

## Kalkulashon di ganashi

Tin dos manera pa kalkulá ganashi. Por kalkulá ganashi pa medio di un kalkulashon di
ganashi spesifiká òf pa medio di komparashon di kapital. Un kalkulo spesífiko di ganashi ta duna un bon bista di bo negoshi. Kalkulo spesífiko di ganashi ta duna Servisio di impuesto tambe mayoria informashon. Kalkulashon di ganashi ku komparashon di kapital ta hopi simpel. Ta kompará kapital na komienso di aña ku kapital na fin di aña. Si e kapital a subi, a hasi ganashi. Si el a baha, a hasi pèrdida. E forma di kalkulá ta mustra simpel: Kapital final – kapital inisial = ganashi.

Ehèmpel
Riba 1 di yanüari 2008 tin Naf 1.000,- den kaha. Riba 31 di desèmber 2008 tin fl.1.100,- den kaha. Pues bo a hasi fl.100,- di ganashi. Kon i dikon bo a hasi ganashi, bo no por saka afó for di e kalkulo aki. Solamente bo por indiká e kantidat di ganashi òf pèrdida di e forma aki.

## Linknan eksterno
* Stichting BAB
* Servisio di Impuesto di Kòrsou
* Kamara di Komersio Kòrsou
Persona hurídiko

Un **persona hurídiko** ta un término hurídiko pa un entidat òf organisashon ku ta tuma parti den transakshonnan hurídiko di un òf otro forma. E persona hurídiko tin derecho i obligashonnan meskos ku un persona natural. Kual ta nifiká ku un persona hurídiko por tin propiedat i debe, por sera un kontrakt, por inisiá un demanda den korte òf wòrdu demandá. Un persona hurídiko pues tin personalidat hurídiko, meskos ku un persona natural.

## Tipo
Ta eksistí dos tipo di persona hurídiko:
*Entidat públiko: ta keda instituí pa medio di un akto ofisial di gobièrnu
*Entidat privá: ta keda instituí dor di un òf mas persona natural of persona hurídiko pa medio di un akto notarial

## Aspektonan
Ora ta trata di un persona hurídiko, tin kuater aspekto ku ta importante:
*Ophetivo
*Representashon
*Poder di desishon
*Responsabilidat

### Ophetivo
Un persona hurídiko mester tin semper un ophetivo pa su eksistensha. Esaki ta enserá e motibu dikon a lanta e entidat. Esaki por ta entre otro: hasi ganashi a traves di komersio, representá òf atendé e interesnan di un grupo di persona natural òf hurídiko, òf realisá un tarea públiko. 

### Representashon
Ta solamente un persona natural por kue un pèn den su man i pone su firma bou di un kontrakt. Ta pa e motibu ei un persona hurídiko ta wòrdu lógikamente representá pa un òf mas persona natural. E persona òf personanan natural aki ta forma parti di e hunta di maneho di e entidat. E firma di e hunta di maneho òf e direktor ta konta tambe pa e firma di e persona hurídiko. Na Kámara di Komersio por haña sa ken ta outorisá pa firma na nòmber di e entidat.  

### Poder di desishon
Esaki ta ‘’*zeggenschap*’’ na hulandes. E poder di desishon òf poder di voto mester wòrdu reglá di un òf otro manera den e kompania. Esaki ta wòrdu reglá den e statuto di e kompania òf pa lei. Tin un diferensha entre e persona natural ku por representá e entidat eifó i e persona òf órgano ku tin e poder di desishon di mas haltu. 
 

### Responsabilidat
Un persona hurídiko ta karga su mes responsabilidat pa aktonan di esnan ku ta dirigí. Un persona natural ku ta dirigí e entidat no ta responsabel pa e obligashonnan i e debenan di e entidat. Esaki por bira personalmente responsabel solamente na momentu ku un hues disidí den su veredikto ku tabatin mal maneho.

## Formanan
Aki ta sigui un lista e tipo di entidatnan ku ta ser konsiderá un persona hurídiko:
Statuto

**Statutonan** ta e reglanan básiko di un kompania manera un Sosiedat privá i un Sosiedat anónimo ku ta bira legal pa medio di un akto notarial i ku ta deponé na registro komersial.
Den e statutonan por keda lo siguiente reglá:
*emishon di akshonnan
*derechi di voto i derechinan spesial di akshonistanan i direktornan
*balorashon di derechonan intelektual
*nombramentu di Hunta di maneho i Hunta di komisario
*e polítika di dividendo
*likidashon di e kompania
Persona natural

Un **persona natural** ta pa definishon un hende di karni i wesu, ku un identidat (nòmber i fam), orígen (sea konosí òf nò), lugá i fecha di nasementu, sekso i nashonalidat. E persona en kuestion tin un akto di nasementu i ta wòrdu inskribí den registro sivil. E término *persona natural* no ta referí na un entidat biológiko sino unu hurídiko.

Un persona natural tambe tin derecho i obligashonnan. Pero no ta tur persona natural tin e mesun derechi i obligashon. Por ehèmpel: personanan menor di edat no por hasi tur kos ku esnan mayor di edat por hasi, personanan no residente tampoko no tin e mesun derecho i obligashonnan ku un siudadano di e pais.
Leonel Fernández

**Leonel Antonio Fernández Reyna** (☆ 26 di desèmber 1953 na Santo Domingo) ta un abogado, akadémiko i polítiko dominikano. El a fungi komo presidente di Repúblika Dominikano durante tres periodo: di 1996 pa 2000; di 2004 pa 2008 y di 2008 pa 2012.
E ta un di e figuranan mas influyente den polítika dominikano moderno.

## Bida i karera
Leonel Fernández a studia derecho i siensia polítiko, i ta konosí pa su fundeshi akadémiko fuerte i su interes den teoria polítiko, demokrasia i desaroyo. Promé ku el a drenta den polítika, e tabata aktivo komo profesor universitario i ensayista, kontribuyendo na debate tokante estado di derecho i institushonnan demokrátiko den Karibe i Latinoamérika.

### Polítiko
Fernández ta fundadó i lider prominente di e Partido de la Liberación Dominicana (PLD), un partido ku a hunga un ròl sentral den polítika di e pais for di fin di siglo binti. El a bira presidente pa promé biaha na 1996, den un momento di transishon demokrátiko importante pa Repúblika Dominikano.

Durante su promé mandato (1996–2000), su gobièrnu a enfoká riba modernisashon institushonal, fortalecementu di relashonnan internashonal i reforma ekonómiko. Despues di un interupshon di kuater aña, el a wordu reelegí na 2004 i a goberná dos período konsekutivo te 2012.

Den su dos mandato konsekutivo (2004-2012), Fernández a supervisá un periodo di kresementu ekonómiko sostení, inversionnan grandi den infrastruktura, i ekspanshon di sistema di karetera, metro i telekomunikashon, inkluyendo e metro di Santo Domingo. Su gobièrnu tambe a promové e posishon di Repúblika Dominikano den foronan regional i internashonal.

No obstante, su presidensia no a keda sin kontroversia. A eksistí kritika tokante desigualdat sosial, deuda públiko i akusashonnan di korupshon den e aparato estatal, ounke Fernández mes nunka no a wòrdu kondená penalmente.

Despues di 2012, Leonel Fernández a keda aktivo den bida polítiko i intelektual. El a funda i presidi fundashon i institutonan di pensamiento stratégiko, enfocando riba gobernansa, teknologia i desaroyo sostenibel. Mas adelante, el a distansia su mes for di PLD i a funda un movimiento polítiko propio, siguiendo su aspirashonnan di liderato nashonal.
Teremoto

**Teremoto** (òf **temblor**) ta kousá pa moveshon di plachinan tektóniko. E plachinan aki ta forma e *litosfer*, e kapa duru na e superfisie di Tera. Den geofísika, seismologia ta e siensia di teremoto. 

## Kousa
Ora dos plachi move den direkshon di otro, esaki ta yamá *konvergensia*. Ora nan alehá for di otro, esaki ta yamá *divergensia*. Ora nan pasa move kant'i otro, esaki ta yamá un *fayo transformá*.

Konvergensia por krea seru i volkan, pero tambe ta un kousa komun pa temblor. E moveshon di e plachinan ta krea tenshon den e litosfer. Ora e tenshon aki wòrdu liberá, vibrashonnan ta okurí kant'i e fayonan.

Temblornan ta sosodé prinsipalmente na e fronteranan entre plachi tektóniko. Mas o ménos 90% di tur temblor ta sosodé kant'i e asina yamá *Ring of Fire* ("Renchi di Kandela"), un área den forma di pata di kabai rònt di Oséano Pasífiko ku un largura di mas ku 40.000 kilometer. E área aki ta partikularmente aktivo sismologikamente i volkanikamente. Paisnan manera New Zealand, Indonesia, Filipinas, Hapon, e kosta wèst di Nort i Sur Amérika, i partinan di Mexico ta situá denter di e zona aki. Kasi tur temblor ta surgi 30 km òf mas den litosfer, pero tin ku ta surgi ku un profundidat di 700 km. 

E intensidat di un temblor na un lugá spesífiko ta dependé di su distansia for di e episentro, e punto riba superfisie di Tera direktamente riba e hiposentro kaminda e temblor ta originá den litosfer. E shòknan ta wòrdu sinti mas violentamente rònt di e episentro. Temblornan tipikamente ta plama den olanan sirkular for di e episentro. E vibrashonnan ta mas suak, mas leu un puntu di referensia ta for di e punto aki. Miéntras ku mayoria temblor ta dura solamente algun sekònde, *aftershòk* por sosedé ainda dianan despues di e evento.

## Midimentu
Pa midi e forsa di temblor, e sismólogo merikano Charles F. Richter a desaroyá un eskala di magnitut na 1935. E eskala di Richter aki ta di naturalesa logaritmiko: un temblor ku un magnitut di 2.0 ta dies biaha mas poderoso ku un temblor di 1.0.

### Intensidat i magnitut
Un temblor cu un magnitut di 1,0 pa 2,0 generalmente no ta wòrdu sinti. For di magnitut 4,0 temblornan ta notabel, miéntras ku temblornan for di 6,0 por kousa daño konsiderabel. E temblor di 2023 den sùit di Turkia tabatin un magnitut di 7.8 riba e eskala di Richter. Temblornan ku un magnitut di 9.0 òf mas altu ta skars pero masha destruktivo.

## Mira tambe
* Teremoto supmarino
* Teremoto di Haiti 2010
HAVO

**Hoger algemeen voortgezet onderwijs**, abrevia como HAVO, ta un di e nivelnan di enseñansa secundario den Reino Hulandes y Surnam. E. nivel aki ta un formacion general teoretico y no ta orienta specificamente riba un formacion profesional practico (conoci como *Bildung versus Ausbildung*). E diploma di HAVO ta duna un studiante acceso na enseñansa tercero riba nivel di Hoger Beroepsonderwijs (HBO). Un estudio nominal na e nivel aki ta dura cinco aña. Generalmente, studiantenan cu ta sigui e nivel aki ta entre edad di 12-17 aña. 

## Structura di e curiculo
Durante e dos prome aña (klas 1 y 2), tur studiante ta sigui un curiculo amplio cu tur materia. Den klas 3, nan ta cuminsa orienta riba un pakete di materia, cu ta sirbi komo base pa klas 4 y 5.

Un seleccion ta wordo haci for di un di e siguiente profielnan, cada un cu su propio combinacion di materia:
* Cultura y Sociedad (Cultuur en Maatschappij)
* Economia y Sociedad (Economie en Maatschappij)
* Ciencia y Salud (Natuur en Gezondheid)
* Ciencia y Tecnica (Natuur en Techniek)

Vaknan obligatorio normalmente ta inclui Hulandes, Inglés, i frequentemente matemátika. Segun pais y scol, e lista di materia por variá, y por tin diferensia den regla tocante e vaknan obligatorio.

## Caribe Hulandes
Na Aruba, cuater scol ta ofrece enseñansa HAVO:
* Colegio Arubano
* Colegio Nigel Mathew
* Schakel College
* Mon Plaisir College

Na Boneiru, e scol Scholengemeenschap Bonaire ta responsabel pa e nivel di HAVO.

Na Corsou, seis skol ta ofrece enseñansa na e nivel aki. Entre nan:
* Maria Immaculata Lyceum
* Radulphus College
* Colegio Alejandro Paula
* Dr. Albert Schweitzer College
Medio di transporte

Un **medio di transporte** ta un artefacto tecnico cu un funcion principal pa trasladamento di persona y bienes (huridico ta "asunto") den trafico. Tin un scala amplio di posibilidadnan:

* Un vehiculo cu ta impulsa pa forsa di hende: bais, triciclo, rolstoel, cranwa, scooter.
* Un bestia di carga: cabay, camel.
* Un bestia di carga cu traccion di cabay: tram di cabay, kitrin, slee, garoshi di cacho.
* Un vehiculo di motor definicion conforme e RVV 1990: auto, truck, bus, brommer, grua etc.
* Un vehiculo cu ta core riba rail di pista: trein, tram, metro etc.
* Trafico riba awa: barco di container, ponchi, canoa, yate, boto di piscado, boto di tou, balander cayak, bapor di guera, brik, golet etc.
* Trafico aereo: avion, helicopter, blas di aire (zeppelin), glider etc.
* Trafico den espacio: aeronave spacial (spaceshuttle)
* Otro medio di transporte ta por ehempel: transportacion via tubo, kabel, lift, rolbaan, etc.
E ultimo medio di transporte no ta parti di trafico di caminda.

## Lista di transportacion
Sida

**Sida** (**S**indrom di **I**nmuno **D**eficiencia **A**dkiri) of miho conoci mundialmente **AIDS** (Acquired Immune Deficiency Syndrome) ta un malesa transmiti sexualmente causa pa un retrovirus HIV.

## Historia di Sida

### Malesa desconoci
Na final di aña 70, inicio di aña 80 a plama un malesa no conoci na Merca y Europa. Inicialmente, e caracteristicanan di e malesa aki tabata, cu e resistencia di e persona infecta ta baha y cu nuebe for di dies pashent tabata homosexual y 98% tabata homber. E tabata mustra manera un 'malesa homosexual', manera hopi corant a reporta, p'esey hende tabata papia den prome instante over di **GRID** (Gay-Related Immunodeficiency). Esaki a causa un stigma mundialmente, cu homosexualidad y e malesa aki ta conecta. Despues a resulta cu e indicacion aki no tabata corecto.
Riba su mes e stigma rond di e conexion entre relacionnan homosexual of homosexualidad tabatin un influencia grandi riba e epidemia di sida rond di mundo. 

Den 1982 a bira cla cu uzado di droga y esnan cu ta sufri di hemofolia por haya e enfermedad aki tambe. Via transfusion di sanger cu sanger infecta cu e virus, tambe por pasa e infeccion. E malesa aki a haya un nomber prome cu e patogeno a wordo descubri: *Acquired Immune Deficiency Syndrome*.   

### Prevencion
Actualmente tin un pildo riba mercado, PrEP, cu ta wordo uza pa preveni infeccion cu e virus. E pildo aki ta reduci e chance di haya e virus cu 99%.  Na Hulanda ta ofrece e pildo aki na personanan cu ta core mas riesgo pa haya sida. PrEP no ta preveni infeccion cu otro malesanan transmiti sexualmente. 

## Caribe Hulandes
E stigma di sida tin influencia te awendia tambe riba pashentnan di e islanan den Caribe Hulandes, unda cu nan ta experiencia discriminacion na trabou, ora di busca seguro di bida y den nan bida personal.

Diferente estudio cientifico a determina cu e stigma rond di e enfermedad aki ta forma un barera cu ta preveni hendenan pa actua riba prevencion of pa busca tratamento unabes cu nan wordo diagnostica cu e enfermedad.  Ademas di esey, hendenan cu ricibi e diagnosis aki y comparti esaki cu hendenan rond di nan, ta sinti nan mes exclui door di nan famia y amistadnan. 

Un encuesta haci recientemente na Aruba a mustra cu e hendenan infecta cu e virus mas di mita di ta warda hopi tempo prome cu busca tratamento. Esaki tin un efecto negativo riba e prognosis di e enfermedad y nan posibilidadnan pa biba un bida largo y saludabel, locual ta posibel si cuminsa tratamento trempan. 

Pa loke ta trata e pildo PrEP Aruba, Boneiro y Corsou ta carece di un infrastructura pa informa y duna acceso na e pildo aki, aunke tin casonan di pashentnan cu a haya e pildo bou di propio iniciativa, via hospital.
FC Twente

**FC Twente** ta e klup di futbòl di Enschede (Hulanda). Fundá ofisialmente dia 1 di yüli 1965 FC Twente ta wòrdu konsiderá komo e klup mas eksitoso di Hulanda.

Algun futbolista ku ta/tabata hunga pa FC Twente ta:

*  Hulanda - Sander Boschker
*  Bélgika - Nacer Chadli
*  Brazil - Franco Texeiro Douglas
*  Hulanda - Epy Drost
*  Hulanda - Eljero Elia
*  Suisa - Blaise Nkufo
*  Venezuela - Roberto Rosales
*  Costa Rica - Bryan Ruiz
Israel

**Israel**, ofisialmente **Estado di Israel** (hebreo: מדינת ישראל - Medinat Yisraël; árabe: دولة اسرائيل - Dawlat Israïl), ta un pais den kontinente Asia, region Medio Oriente. E pais tin frontera ku Líbano, Siria, Hordania, Egipto i e teritorionan palestino, di kual Israel ta okupá i parsialmente atministrá Cishordania i e alturanan di Golan for di 1967. E pais tin un liña di kosta na Laman Mediteráneo i un haf na Golfo di Aqaba, un entrada di Laman Korá.

E kapital di e pais ta e siudat Herusalem.

## Mira tambe
* Konflikto israelí-palestino
Seoul

**Seoul** (surkoreano: 서울), ofisialmente konosí komo Siudat Spesial Seoul, ta kapital i e siudat mas grandi di Surkorea. E siudat ta mas ku 600 aña bieu i tabata te ku 1945 kapital di henter Korea. E tin un area di 605,21 kilometer kuadrá i tin un poblashon di 9.765.869 habitante (2021).

## Link eksterno
* Seoul Metropolitan Government
Skoutismo

Skoutismo, tambe konosí komo Movementu di Skout, ta un movementu hubenil ku e ophetivo indiká pa yuda hobennan den nan desaroyo mental, físiko i spiritual. Asina nan por hunga un papel konstruktivo den komunidat.

Skoutismo a kuminsá na aña 1907 na momentu ku Robert Baden-Powell a tene e promé kampamentu riba e Isla Brownsea na Inglatera. Baden-Powell a skibi e prinsipionan di skoutismo den un buki yamá  “Skoutismo pa mucha hòmber”(Londres 1908), basá riba su bukinan anterior di militar, ku influensha i sosten di Frederick Russell Burnham(hefe di skoutnan na Áfrika Britániko), Ernest Thompson Seton di indjannan di orientashon, William Alexander Smith di brigada di Mucha hòmber i su publikadó Pearson.

E movementu ta traha ku método di skoutismo, esta un programa di edukashon informal, ku énfasis riba aktividatnan práktiko den aire liber, inkluyendo kampamentu, aktividatnan pa orientá, aktividatnan akuátiko, haikmentu, “backpacking”, i deporte. Otro karakterístika di e movementu mundialmente, ta e ünifòrm di skoutismo. E ünifòrm tin e meta pa tapa tur diferensia sosial den un pais i trese sierto igualdat ku un dashi(un paña lorá rondó di garganta) i un sombré. Banda di e insiña ku un leli komo símbolo ariba, por pone diferente otro insiñanan riba e ünifòrm.
Tram

Un **tram** ta un medio di transporte publico cu ta core riba rail, similar na un trein of un metro.  E diferencia principal ta cu un tram generalmente ta opera den un ambiente urbano, y su rekisitonan pa infrastructura ta relativamente mas menor compara cu esnan di trein.

Tramnan ta hopi biaha opera den cayanan di ciudad, compartiendo espacio cu auto, bus, y peaton. E ta wordo uza principalmente pa transporte di pasahero pa cu distancia relativamente corto, y ta considera un medio di transporte eficiente, sostenibel y accesibel den hopi pais industrialisa.

## Historia y uzo
Tramnan a origina den siglo XIX, principalmente na Europa i Merca, inicialmente lastra pa cabay y despues electrifica. Na hopi ciudad grandi, tramnan a bira parti esencial di e infrastructura urbano. Den hopi pais, tram a perde popularidad durante siglo XX, pero for di e fin di e siglo el a haya un renacemento como alternativo mas ecologicamente acceptabel pa transporte motorisa.

## Caribe Hulandes
Den Caribe Hulandes, tramnan no a desaroyá manera medio di transporte masal den siglo XIX y XX, contrario cu hopi ciudad Europeo y Latinoamericano. 

Excepcion tabata Corsou, unda na 1887 Curaçaosche Tramweg Maatschappij a cuminsa un servicio di tram cu cabay den Punda, un zona di Willemstad. E liña (den forma di U) tabata sali cada ora for di Pietermaaiweg pa Concordiaplein y despues bek west canto di Waaigat via Scharlooweg pa Van Raderstraat, un ruta di mas o menos 2 km. Na 1896 un otro compania, Curaçaosche Paarden Spoorweg Maatschappij, a cuminsa opera un tram cu cabay den Breedestraat na Otrobanda, for di e bahia di Santa Ana te na e santana di Roodeweg. Sinembargo, na december di e mesun aña esaki a stop despues di shete luna di operacion. Op Na 1911, e liña di Punda a cambia su sistema di cobra pa uno segun distancia y e tramnan cu cabay a wordo reemplasa pa tramnan cu motor di gasolin. E sistema a sigui funciona te 1920.

Na Aruba a introducí un tram urbano den Oranjestad na 2013. E tram electrico, conoci como *Aruba Streetcar*, ta opera principalmente pa turista, conectando e terminal di crucero cu e centro historico di Oranjestad, incluso Caya G.F. (Betico) Croes.

Na otro islanan di e Antias Hulandes (Boneiro, Sint Maarten, Saba y Sint Eustatius) nunca a existi un tram urbano of interurbano. E falta di tramnan ta refleha tambe e escala chikito di e islanan y dependencia fuerte riba auto y autobus como principal medio di transporte.
Pelikula

Un **pelíkula**, **film**, of **sine**, ta un seri di imagen moviendo. E velosidat ku e imágennan ta sigui otro i e efekto despues di kada imágen riba e retina ta pone nan parse di ta forma un moveshon fluho i kontinuo. E ta wòrdu trahá dor di rèkert di imagennan fotográfiko ku un kamara, of por wòrdu kreá ku animashon òf efektonan visual. E proseso di traha pelíkula a bira un forma di arte i un industria. 

Pelíkulanan ta artefaktonan kultural kreá dor di kulturanan spesífiko, i e ta refleha e kulturanan ei, anto en turno ta afekta nan. Sine ta konsidera un forma di arte importante, un forma di rekreashon popular i un metodo hopi poderoso pa eduka of indoctrina hende. E elementonan visual di un sine ta duna pelíkulanan e poder universal di komunikashon. Un par di sine a bira popular ront mundu dor di usa tradukshon ku ta kambia loke ta wòrdu papiá den e idioma di e audiensia.

## Algun sineasta konosí di [[Karibe Hulandes]]

* Ida Does
* Pacheco Domacassé
* Sharelly Emanuelson
* Eché Janga
* Sherman de Jesus
* René van Nie
* Kevin Osepa
* Shamira Raphaela
* Felix de Rooy
* Selwyn de Wind
Balor residual

E **balor residual** (hulandes: *restwaarde*) ta e montante ku un kompania por haña ora e bende un propiedat despues di esaki su bida ekonómiko. E montante aki ta de echo un estimashon di balor di benta i ta p’esei hopi suphetivo. No ta fásil pa hasi un kalkulo di e balor residual. E kalkulo ta enserá mas bien pronostiká e balor di benta di e propiedat den futuro. Pa efektuá tal kalkulo mester tene kuenta ku lo siguiente:
*e momentu ku e propiedat lo ser bendé òf saká for di operashon
*e kondishon ku e propiedat lo tin despues di su bida ekonómiko
*e posibel avansenan teknológiko 
*e balor di benta di e propiedat, despues di su bida ekonómiko, na e momentu di kalkulashon
Zhengzhou

**Zhengzhou** ta kapital i siudat mas grandi di provinsia Henan, den China. E ta un munisipio ku status di prefektura, ku un área di 7.446,2 km². Segun e censo 2020, e tin rònt di 12.600.000 habitante, ku ta poné den kategoria di megasiudat den China.   

E siudat ta sirbi komo un importante sentro di transporte (tren, aviashon i autopista) i hub ekonómiko den plano di Huang He. E ta konosí pa su desaroyo industrial, merkadonan agrikultural i ròl komo porta di Henan pa resto di China.  

## Historia
Zhengzhou tin un historia largu ku ta bai bèk na e dinastianan tempran di China. E área ta relashoná ku kultura Shang, i excavashonnan arkeológiko a mustra hopi evidensia di poblashon den milenionan pasá.  

## Geografia
Zhengzhou ta lokalisá na plano di Huang He, mas o menos den sentro di China. E rio Huang He ta pasa panort di e siudat.  

## Demografia
Na 2020, e poblashon registrá di Zhengzhou tabata rònt di 12,6 mion, ku mas o ménos 6,7 mion dene zon urbano.  

## Ekonomia
Zhengzhou ta un hub ekonómiko den China interior. E ta un sentro industrial pa outo, paña, alimento i teknologia. E siudat ta sede di un di e merkadonan di fruta mas grandi di Asia.  

## Transporte
E siudat tin un aeropuerto internashonal, Zhengzhou Xinzheng Aeropuerto Internashonal, i ta un di e sentronan di tren mas grandi den China, ku konektá ost i west.
Saratov

**Saratov** ta un siudat den Rusia, kapital di e Oblast di Saratov i di e provinsia di mesun nòmber. E ta lokalisá kanto di riu Volga, ost di Rusia Oropeo. Fundá na 1590 e siudat tin masomenos 1.169.068 habitante.
Mosku

**Mosku** (ruso: Москва, *Moskva*) ta kapital i e siudat mas grandi di Rusia, antes tambe di Union Sovietiko. E ta situá kantu di Riu Moskva den Rusia Sentral. E siudat tin un área di 2,511 km² i un poblashon di alrededor di 13 mion hende den e límitenan di e siudat, mas ku 17 mion hende den e zona urbano, i mas ku 20 mion hende den e zona metropolitano. Mosku ta un di e siudatnan mas grandi na mundu i ta esun mas poblá ku ta henteramente situá den kontinente Oropa, kontrali na Istanbul.

A skirbi tokante di dje pa promé biaha na 1147. Mosku a kresé pa bira un siudat poderoso ku tabata e kapital di e Gran Dukado di Mosku. Mosku a keda e sentro polítiko i ekonómiko di e pais ora e imperio di Tsar di Rusia a wòrdu trahá. Ora esaki a bira e Imperio Ruso, e kapital a wòrdu trasladá for di Mosku pa San Petersburgo loke a baha e influensia di e siudat. E kapital a wòrdu trasladá bèk pa Mosku despues di e revolushon di òktober. Esaki a trese e siudat bèk komo e sentro polítiko di e SFSR ruso i despues di e Union Soviétiko. Despues di e disolushon di Union Soviétiko, Mosku a keda e kapital di e Federashon Ruso nobo.

Mosku ta e megasiudat mas nort i mas friu na mundu.
Rafael Correa

**Rafael Vicente Correa Delgado** (☆ 6 di aprel 1963 na Guayaquil) ta un polítiko i ekonomista ekuatoriano. E tabata presidente di Ecuador di 15 di yanüari 2007 te ku 24 di mei 2017.
Laos

**Laos** (*Lāo*, ofisialmente **Repúblika Demokrátiko di Pueblo di Laos**), ta un pais den Asia. E ta un estado sosialista i e úniko pais na Sùitost Asia ku no tin frontera ku laman. Kapital di e pais ta e siudat Vientiane.
it
Moshchena

**Moshchena** ta un pueblo den Ukrania. E ta kapital di un otro munisipio denter di Volyn oblast i tin un poblashon di 581 (2010) habitante.
Dili

**Dili** ta e kapital i siudat mas grandi di Ost-Timor. E ta situá na e kosta nort di e isla di Timor. Dili ta di leu e siudat mas importante di e pais, tantu komersialmente komo kulturalmente. E tin 193.563 habitante, e aglomerashon ta konta 234.331 habitante (2010).
Paltoga

**Paltoga** (ruso: Палтога) ta un pueblo chikitu den e parti sentral di Rusia oropeo, den oblast Vologda. E tin un superfisie di 4 km² i un poblashon di 261 habitante (2010).
Pasco

**Pasco**  o **Pascu** y tambe conoci como **Pascu di Nacimiento** (**Pasku** na Kòrsou/Boneiru) ta un fiesta anual conmemorando e nacemento di Hesus generalmente celebra dia 25 di december.

## Mira tambe
* Ayaca
* Bierna Santo
* Pasco Grandi
Motorhead

**Motörhead** ta un banda di rock ingles, formá na London aña 1975, i un di e bandanan mas famoso i aklamá den e historia di músika Rock/Metal.
 
## Albums
### Studio
* 1977: *Motörhead*
* 1979: *Overkil*
* 1979: *Bomber*
* 1979: *On Parole* 
* 1980: *Ace of Spades*
* 1982: *Iron Fist*
* 1983: *Another Perfect Day*
* 1986: *Orgasmatron*
* 1987: *Rock 'n' Roll*
* 1991: *1916*
* 1992: *March ör Die*
* 1993: *Bastards*
* 1995: *Sacrifice*
* 1996: *Overnight Sensation*
* 1998: *Snake Bite Love*
* 2000: *We Are Motörhead*
* 2002: *Hammered*
* 2004: *Inferno*
* 2006: *Kiss of Death*
* 2008: *Motörizer*
* 2010: *The Wörld Is Yours*
* 2013: *Aftershock*
* 2015: *Bad Magic*

### Live
* 1981: *No Sleep 'til Hammersmith*
* 1988: *Nö Sleep at All*
* 1999: *Everything Louder Than Everyone Else* 
* 2003: *Live at Brixton Academy*
* 2005: *BBC Live & In-Session*
* 2007: *Better Motörhead Than Dead - Live at Hammersmith*
Polaco

**Polaco** o **polako** (na polaco: *język polski*, tambe *polszczyzna*) ta un lenga Indo-Europeo di e grupo slavico. E ta e lenga materno di mas of menos 40 miyon hende. Polaco ta wordo papia principalmente na Polonia y ta haya gruponan grandi di papiado den paisnan cu tabata parti di Union Sovietico antes, manera Ucraina y Lituania. Ademas, Polaco ta un lenga importante den e diaspora Polaco, cu gruponan grandi di emigrante y nan descendientenan na paisnan manera Merca, Canada, Reino Uni, Brasil, Argentina y Australia. 

E ta idioma oficial di Polonia. Desde 2004, e ta un idioma di trabou den EU, unda e ta e di seis idioma mas papia.

## Caracteristicanan linguistico
E idioma Polaco ta un lenga di tipo flexivo, cu un sistema compleho di casonan gramatical (seis caso), diferente tipo di conhugacion verbal y un ortografia basa riba alfabet latin cu letternan diacritico.
Varsovia

**Varsovia** (na polako: **Warszawa**) ta kapital i e siudat mas grandi di Polonia. E ta situá na riu Vistula den e parti ost-sentral di Polonia i ta konta ku un poblashon di mas o menos 1,727 mion habitante (2014). Varsovia ta un siudat mundial i un destinashon turístiko di importansia internashonal ku ta fungi komo sentro kultural, polítiko i ekonómiko. 

Su antiguo siudat ta asigná komo sitio di patrimonio mundial di UNESCO.
Juliana di Hulanda

**Juliana Louise Emma Marie Wilhelmina** (30 di april 1909 – 20 di maart 2004) tabata reina di Reino Hulandes entre 1948 y 1980. E tabata e unico yiu di Reina Wilhelmina y su esposo, Principe Henry.

## Matrimonio
Na e Weganan Olimpico di Invierno 1936 na Bavaria, el a sera conoci cu Principe Bernhard di Lippe-Biesterfeld,
un aristocrata Aleman hoben. Princesa Juliana a namora di Principe Bernhard. Su amor p'e tabata asina profundo cu el a sa di soporta nan separacion durante e guera  y tambe e relacionnan extramarital di Principe Bernhard y su yiunan ilegitimo. Princes Juliana y Principe Bernhard a haya cuater yiu: Princesa Beatrix (naci na 1938), Princesa Irene (naci na 1939), Princesa Margriet (naci na 1943) y Princesa Christina (naci na 1947).

Durante e Segunda Guera Mundial el a biba den exilo hunto cu su yiunan na Ottawa, Canada.
## Ascension
Reina Wilhelmina, mama di princesa Juliana a abdica na 1948. Despues di esaki a corona Princesa Juliana como Reina di Reino Hulandes. Su yiu muhe, princesa Beatrix, a sigui'e como reina na 1980, despues di su abdicacion.

Durante su reinado, tanto Indonesia como Suriname a declara nan independencia (na 1949 y 1975).
Universidat di Concepción

**Universidat di Concepción** ta un skol akadémiko situá na Concepción, Chile.

## Link eksterno
* Portal ofisial di Universidat di Concepción {es}
Chillán

**Chillán** ta un siudat na Chile i kapital di region di Ñuble. E siudat tin un área di 511 kilometer kuadrá i un poblashon di 161.953 habitante (2002).
[[
El a wòrdu fundá na 1580 pa Martin Ruiz de Gamboa.

## Link eksterno
* Chillan.cl {es}
Los Ángeles (Chile)

**Los Ángeles** ta un siudat na Chile. E siudat tin 166.556 habitante (2002). E tin un área di 1748 kilometer kuadrá.

## Link eksterno
* LosAngeles.cl {es}
Talcahuano

**Talcahuano** ta un siudat na Chile. E siudat tin un área di 92,3 kilometer kuadrá i un poblashon di 171.383 habitante (2002).

## Link externo
* http://commons.wikimedia.org/wiki/Category:Talcahuano
* Talcahuano.cl {es}
*  thno.info {es}
* ASMAR - Astillero de Talcahuano {es}
San Pedro de la Paz

**San Pedro de la Paz** ta un siudat na Chile. E siudat tin 80.447 habitante (2002) i un área di 112,5 kilometer kuadrá.

## Link eksterno
* SanPedrodelaPaz.cl {es}
Universidad Católica de la Santísima Concepción

**Universidad Católica de la Santísima Concepción** (**UCSC**)  (Papiamentu: *Universidat Katoliko Santisimo Consepshon* ta un institushon akadémiko priva situá na Concepción, Chile. Ela wòrdu fundá dia 10 di yüli 1991 pa dekreto di e arzobispo de Concepción.
Oropa Sentral

**Oropa Sentral** ta un region geográfiko situá entre Ost, Sur, Oksidental i Nort di Oropa. Konosí pa su diversidat kultural, e region tambe ta kompartí similaridatnan históriko i kultural signifikante entre su paisnan.

Aunke su fronteranan eksakto ta varia, Oropa Sentral tipikamente ta inkluí Austria, Kroasia, Repúblika Cheko, Alemania, Hungria, Liechtenstein, Lituania, Polonia, Slovakia, Slovenia, Suisa i Transylvania na Rumania. For di kuminsamentu di siglo 16 te kuminsamentu di siglo 18, partinan di Kroasia i Hungria aktual tabata bou di dominio Otomano, ku áreanan sùit di Slovakia aktual okupá durante siglo 17. Durante e periodo Moderno, Polonia i Lituania a wòrdu uni huntu den e  Polako-Lituano. Na mes momento, lugánan manera Austria, Repúblika Cheko, Slovenia, partinan di Alemania i Suisa tabata parti di e Sagrado Imperio romano-germániko. Pa fin di añanan 1700, e monarkia Habsburg tabata goberná hopi área, inkluyendo Austria, Bosnia i Herzegovina, Kroasia, Repúblika Cheko, Hungria, Slovakia, Slovenia, i partinan di Serbia, Alemania, Italia, Polonia i Suisa.

Desde e Guera Friu, e paisnan den Oropa Sentral hopi biaha a wòrdu dividí den sea Oropa Oriental òf Oksidental, i den algun kaso, e divishon aki ta eksistí ainda. Despues di Segundo Guera Mundial, Oropa a wòrdu dividí dor di e Kortina di Heru den dos parti: e bloki Oksidental kapitalista i e Bloki Oriental sosialista. Sin embargo, Austria, Suisa i Yugoslavia (kua a inkluí e paisnan aktual, Kroasia, Slovenia i otro nashonnan di Balkan) a skohe pa keda neutral. E Muraya di Berlin a bira un di e símbolonan mas famoso di e divishon aki. Paisnan di Oropa Sentral tin konekshonnan históriko, kultural i polítiko ku tantu Oropa Oriental komo Oksidental.
Universidad del Desarrollo

**Universidad del Desarrollo** (**UDD**) ta un universidat privá na Chile, ku tin su campus prinsipal na Concepción y Santiago.

## Historia
UDD a wòrd fundá na 1990 den Concepción pa un grupo di hoben profesional i empresario, ku a proponé krea un institushon orientá riba empresa i liderato. Desde 1990, e universidat a krese rapidamente i a ekstendé su presensia na kapital Santiago.

## Campus
UDD tin dos campus prinsipal:
* Concepción – e campus original, den región del Biobío.
* Santiago – ku ta inkluí facultatnan den bario San Carlos de Apoquindo i Las Condes.

## Fakultat i programanan
E universidat ta ofresé programanan akadémiko den varios área, entre nan:
* Medisina i siensianan di salú
* Ingenieria
* Lei
* Ekonomia i negoshi
* Komunikashon i diseño
* Siensianan sosial

## Karakterístikanan
UDD ta konosí pa su enfoke riba empresa, inovashon i liderazgo. E universidat ta tin hopi konvenio ku institushonnan internashonal pa interkambio di studiante i investigashon.
E hospital universitario y su programa di medisina ta reconoce den Chile pa su kalidat i impakto.

## Status
Universidad del Desarrollo ta parti di e grupo di universidatnan privá di prestigio na Chile y ta un institushon akreditá ofisialmente den e pais.
Mango

Un **Mango** (*Mangifera indica*) ta un tipo di fruta ku ta pertenesé na e genus di *Mangifera*, ku ta un tipo di mata ku ta saka flor. E Mango ta un di e frutanan tropikal mas kultivá na mundu. E fruta a originá na India antó for di einan el a plama bai rònt mundu.
Den sierto kulturanan e mango ta wòrdu usá pa dekorashonnan pa kasamentu, públiko i religioso.
Felipe Massa

**Felipe Massa** (☆ 25 di aprel 1981  na São Paulo) ta un koredó di outo Formula 1 di e Scuderia di Frank William. 

Entre 2002 i 2017 e tabata kore den Formula 1, unda na 2008 el a bira supkampeon mundial pa Ferrari. Di 2014 pa 2017 e tabata koredó pa Williams. Desde 2018 e ta koredó den Formula E.
Villa Alemana

**Villa Alemana** ta un munisipio na Chile, den region di Valparaíso. E siudat tin un área di 97 kilometer kuadrá i un poblashon di 122.806 habitante (2002).

## Link eksterno
* Villalemana.cl {es}

## Galeria

Tren_Villa_Alemana_1880.jpg|Villa Alemana na 1880
Molino_Villa_Alemana.jpg|Villa Alemana
Casas_Villa_Alemana.JPG|Kasnan na Villa Alemana
Primera_Compañia_de_Bomberos_de_Villa_Alemana.jpg|Brantwèr di Villa Alamana